open-index/open-wikipedia-markdown huggingface dataset:
Kestn

**Kést** (**Késcht**) óder **Késtn** isch in Tiról unt Kärntn die Pezeichnung fir der Édlkastanie. Der Késchpam isch wahrscheinlich seit der Rémerzeit in die Sidålpm. Er wåxt in die wårmen Alpmtéler in tiafre Lågn. Unter guate Voraussétzungen kånn’r ålt unt der Ståmmen iber 1 Meter dick wern. Die jungen Pam (aa nó mit 25 Jåhr) håm a glåtte, graue Rintn. Seit Ende van 20. Jahrhundert sein de Pam van Rintnkreps (Kastanienrindenkrebs) gefährdet. Die Kést pefindet sich in a ståchliger Schål (Késtnigel). Die Kést isch nåhrhåft. Sie terf nét mit der Rósskastanie verwéxlt wern, dé giftig isch.

## Im Netz
Kletze

Die **Kletze** (**Kloaz**, **Kloaze**, **Kloazn**, **Kleazn**) isch a Schnittl van a Pir (Birne), dé in pewégger unt wårmer Luft tricknt wert. In manche Órte wert dés Wórt aa fir Épfl- óder går fir Ziwéspmschnittn (Zwetschgen) verwéndet.

As Dérrn van Óbst isch a guate unt oanfåche Methóde, Óbst zu konserviern. Friaher håt man Kloazn in der wårmen, trucknen Luft dérrt; hait kriagg man in Håndl Apparate, dé an wårmen Luftstróm erzaign. Kloazn kånn man ploaßer éssn (d. h. óhne Verårbeitung) óder man kånn sie als Zuatåtn in der Kuchl verwéntn, z. B. fir Zeltn.
Kranewitter

**Kranewitter**, **Kranawetter** óder **Krumeter** hoaßt in Sidtiról die Wacholderdróssl. Der Nåmen kimmp va Kranewit, der dialektaln Pezeichnung van Wachólder. Krumeter kimmp va der Pezeichnung Kramatstaud (Wacholder).
Naigwirz

**Naigwirz** isch die éstreichische Pezeichnung fir dés Gwirz, wås man durchn Aufreibm va der Frucht van Pimentbaum *(Pimenta dioica)* kriagg. Der Pam wåxt in trópischn Klima. As Naigwirz kånn man fir Fleischwårn (Wurst) verwéntn.

## Im Netz

* Vielseitige Informationen zum Piment auf Gernot Katzers Gewürzseiten.
* Steckbrief.
* Botanische Beschreibung. (englisch)
Kabis

**Kabis**, **Kåbes**óder éhnlich isch die siddaitsche Pezeichnung fir a Gårtngemise (Weißkohl). Der Kåbes gheart zu der Årt Brassica oleracea (Familie Kraizpliatler), zu der aa Kohlrabi, Karfiól, Brokkoli (Spårglkóhl) unt Rósnkóhl ghearn. Ålle dé Kulturvariantn sein ausn Wildkóhl zichtet gwórtn, der Kåbis als oane va die erstn, wåhrscheinlich in Európa. Die erstn Nénnungen van Kåbis (nét als Wórt, sóndern als Gårtnpflånz) geahn afn 12. Jåhrhundert zrugg. 

## Zucht unt Verzéhr

Der Kåbis isch nét ånspruchsvóll in Pezug afn Pódn. Es gip verschiedne Sórtn va Kåbis, friahe unt spåte, spitzképfige unt runtképfige. Friahe Sórtn kénnen åp Juli gerntet wern. Der Kåbis wert va viele Schädlinge pefålln, Insektn (Kohlweißling), Schneggn, Schådpilze (Kohlhernie). As Gemise enthåltet viel Vitamine unt Ballaststóffe. Aus Kåbes måcht man Sauerkraut (= Zettlkraut, Fasskraut, Kraut).

## Etimologie

As Wórt kimmp ausn ålthoachtaitschn capuz / kabez, dés seinerseits ausn Lateinischn kimmp. Verwåndt isch englisch cabbage.
Hutterer

Die **Hutterer** sein a Religiónsgemeinschåft, penånnt nåch Jakob Hutter, der in Jåhr 1500 in Pustertål gebórn unt 1536 in Innschprugg als Ketzer verprénnt gwórtn isch. Sie lébm hait in Kanada unt in die USA unt håm ca. 45 000 Mitglieder. Sie sein in drei Gruppm auftoalt, dé untranånt kaum an Kontakt håm. Nåchdém sie ca. 1530 aus Tiról ausgwåndert sein unt sich mit Kärntner zsåmmgschlóssn håm, håm sie viele Generaziónen in verschiedne Órte in Ósteurópa verpråcht. 1874 sein sie untern Druck va die Russn nåch Nórdamerika ausgwåndert; aus Európa håm dé iber 1000 Lait lei 15 Schreibnamen mitgnómmen.

Die Hutterer låssn sich als Erwåchsene tafn. In Unterschied zu die Amischn, dé in technischn Fórtschritt nét wélln, håm die Hutterer groaße Priaderhéf („Brüderhöfe“) mit moderne Maschinen. In Nordamerika hoaßn sie Hutterian Brethren oder Hutterites. Sie rédn hait nó an tirolisch-kärtnerischn Dialekt mit a påår ósteuropäische Wérter unt ållaweil mehr Englisch derpei. Der Dialekt wert als hutterisch oder Huttererdeutsch pezeichnt. 

Es gip um’s Jåhr 2000 zåghåfte Ånnäherungsversuache zwischn Tiról unt die Hutterer, aa af kirchlicher Ébene. 

## Piachr

* Holzach, Michael: Das vergessene Volk: Ein Jahr bei den deutschen Hutterern in Kanada. Deutscher Taschenbuch Verlag, München 1982. 
* Peters, Victor: Die Hutterischen Brüder 1528 - 1992: Die geschichtliche und soziale Entwicklung einer erfolgreichen Gütergemeinschaft. N.G. Elwert Verlag, Marburg 1992.
* Allert, William Albert: Die Hutterer – Teile alles, vertraue auf Gott. National Geographic Deutschland. Sept. 2006, S. 64-91
* Tågeszeitung „Dolomiten“ van 24. Febr. 2007, Seitn 31, 33.

## Im Netz
* http://de.wikibooks.org/wiki/Entstehungsgeschichte_der_Hutterer
* http://www.hutterites.org
Bletschen

**Bletschn**, **Pletsche** óder **Plértsch** isch die mundårtliche Pezeichnung fir an groaßn Lab va die Pflånzn. Als Pletsch kånn man pezeichnen die Laber va der Pestwurz, va der Kléttn (Arctium), van Bärnklau, van Kobes usw. dés isch va Órte zu Órt verschiedn. In Eisåcktål zun Peispiel isch die Fåcknpletsche as Plattl van Huflattich.
Reimdeidda

A **Reimdeidda** is friaras an de Autos af da Seidn dro gwen. Der is eigschaid woan wenn ma obbiang woid. Heidzudogs hams an de Eckn geibe Liachta dro de wo ollawei aus und o gengan (Blinker).

## Beleg
Osasco

**Osasco**, a Stod in Brasilien, is d Großstod vo São Paulo (Bundeslound).

## Im Netz
* Webseitn
* Tourismusbüro
Christine Zierl

**Christine Zierl** (* 12. Juli 1962 z Minga, geborane *Christina Giannakopoulos*) is a boarische Schauspuijarin. Bekannt worn is unta iam Kinstlanama  **Dolly Dollar**. Ebba seitn Joar 2000 nutzt sie owa wieda ian biaglichn Nama, um si vo oidn Image ois *Sexbombn* z lesn.

Am Ofang vo de 1980a Joar hod sa si ois Sängarin vasuacht und hod zwoa LPs vaeffenlicht, *Come a little bit closer* und *I mog koa Bier*. 1985 hod sie z Minga a Lokal „Dollys Treff“ eaeffnet.

Bis 2001 wors mitn Schauspuija Helmut Zierl vaheirat, mit dem wo sie zwoa Kinda hod.

## Fuimografie

## Im Netz

*  Hoamseitn
* 

## Beleg
Hackla

**Hackla** is a Abkirzung fia Eishackla. Damit is a Spuia beim Eishockey gmoant.

As Zui vom Spui is, de schworze Scheibm, in Puck, ins gegnarische Tor z bringa.

## Im Netz
Woidaschochd

Da **Woidaschochd** (amtlich: *Walterschacht*) is a natialicha Schochd (Höin) auf da Nordseitn vo da Hochn Waund oman, des is a Beagmassiv im Sidn vo Niederösterreich, des wos zua de neadlichn Koikoipn gheat und wos über 250 Höin gibt. Ea liegt am Mittogsstaa, in da Gmeinde Miesnbach, bei der Siedlung Scheuchenstein, auf 715 Meta Seehechn und hod de Katastanumma 1863/25.

Auf da Hochn Wand oman, liegt da Woidaschochd glei beim Wirtsheisl "Gasthaus Apfelbauer" hintn. Jeda, dea wos waaß, wo da Schocht is, kaun aa einigeh, es gibt koa Obsperrung. Da Woidaschochd is scho ziemli groaß, er hod a Leng vo 36 Meta und is 18 Meta diaf. Waun ma owekraxln wü, muass ma a Seu mitanehma, weus zwei Steilstufen in der Höhle gibt. Da Schochd duat si in drei klanare Geng ausanonda spoidn, wovon da rechte da lengsde is.

In da Höin lem aa a boa Viecha, zum Beispü Fledameis, Spinnarinnan und Höinkäfa, drunta aa a boa sötane Oatn.

## Schau aa
* Hoche Waund

## Literatua
* 

## Beleg
Raigli

**Raigli**, amtli: **Rögling** is a Gmoa im Schwomlandkroas Donau-Rias. Es gheat zua Vawoitungsgmoaschoft Monham (amtle: *Monheim*). Z Raigli wohna 637 Leit (Stond: 2015).

Raigli, wor friaa a Sitz vo de Nodla oda Haftlmocha. Im 17. und 18. Joarhundat san Nodln vo Raigli in d ganze Wejd vakafft worn.

## Beleg


## Literatua

* Annett Haberlah-Pohl, Wolfgang Wüst: *Die Geschichte des Nadlerdorfes Rögling.* Herausgeg. von der Gemeinde Rögling. Beck, Nördlingen 2008

## Im Netz

* 
* Amtliche Statistik (PDF; 1,3&nbsp;MB)
Treant

**Treant** odr **Trient**, italienisch: **Trento**, isch die Haupstådt va dr italienischn Provinz Treant (Trentino) unt va dr Region Treant-Siidtirol. Die Stådt liegg in Etschtål af 194 m Heachn, håt 117.285 Einwohnr (2013).

Treant isch Vakeasknotnpunkt va Nordn nåch Sidn (Pozn - Verona) unt va Oschtn af Weschtn (Bassano del Grappa - Riva am Gardasea bzw. Madonna di Campiglio).

Treant ghert zu de Städd mit da hechstn Lebmsqualiät in Italien.

As Wort Trient kimmp va lateinisch Tridentum (Dreizahn); dés peziacht sich wåhrscheinlich af die drei hoachn Perg in dr Umgebung.

## Galerie


Datei:Trento-Italy.jpg|Panorama va Treant
Datei:Paganella Brenta Trento.jpg|Treant mit da Paganella und da Brentagruppm
Datei:Trento Campanile.jpg|Da Glocknturm va Treant
File:Trento Duomo.jpg|Dr Dom va Treant


## Beleg


## Im Netz

* Hoamseitn vo da Stod (italienisch)
Daxn

**Daxn**, **Tasn**, **Taschě** óder éhnlich isch die Pezeichnung fir die Zweig va die Nådlpam. Die Nådlen håm verschiedene Pezeichnungen: in westlichen Tiról hoaßn sie Agn (latein. acus, ital. ago = Nadel), in Sidóstn va Tiról hoaßn sie Plissn, in Nórdóstn Grätn óder Taxgrätn (Tirolischer Sprachatlas von Egon Kühebacher). Die Nådlpam låssn vór’n Winter die Agn nét fålln; an Ausnåhm måcht die Larch. Die Zåpfn va die Nådlpam hoaßn in Tiról Tschurtschn.

Nåchn Språchfórscher Johannes Kramer (Zeitschrift „Der Schlern“ Jåhr 2000, Seite 831 ff) kimmp die ladinische Pezeichnung „dàscia“ ausn keltischn óder parakeltischn Språchraum (die Parakeltn sein schon vor die Keltn in Ålpnraum kémmen, zwoate Hälfte van 2. Jåhrtausnt v. Kr.). „Dàscia“ terfet mit Daxn bzw. mitn sidtirólerischn Taschĕ / Tasn språchlich eng verwåndt sein.
Kataster

S **Kataster**, bzw. **Liegenschaftskataster** is de flächndeckende Beschreiwung vo olle Flurstickln (Parzejn) vo am Land. In am beschreiwandn Tei (Liegnschoftsbuach) und in Koartn (Liegnschoftskoartn) wean de geometirische Log, de baulichn Ologn/Liegnschoftn, de Oart vo da Nutzung und de Gress beschriem.

*Da* Kataster sogt ma in Österreich, da Schweiz, Bayern und andan Tein vo Siiddeitschland. *Vamessungsamt* hoasst sunst in Deitschland, im Norddeitschland sogt ma aa no *Katasteramt*.

A jede ondare Eafossung und Afstejung vo gleichoartign Gegnständ ko ma ois Kataster bezeichnen. So gibts beispuisweis a Baamkataster oda a Weinkatasta. tippischaweis besteht a Katasta owa moast aus an Register (Aflistung) und aus Grafikn (Koartn, Plan).

## Wortheakumft
S Wort *Kataster* kimmt iwas Franzesische ** ins Deitsche. Weida zruck gehts aufs Griachische Wort ( *katástichon* „Listn, Regista, Gschäftsbuach“.

## Schau aa
*Katastralgmoa

## Literatua
*Dieter Dresbach, Otto Kriegel: *Kataster-ABC*. 4., bearb. und erw. Aufl. Heidelberg: Wichmann, 2007, ISBN 978-3-87907-408-2
*Otto Kriegel, Günther Herzfeld: *Katasterkunde in Einzeldarstellungen*. Loseblattsammlung in 2 Ordnern. Heidelberg: Wichmann, (Grundwerk) 1980 mit Erg.-Lief., ISBN 3-87907-160-8
*Manfred Bengel, Franz Simmerding: *Grundbuch, Grundstück, Grenze. Handbuch zur Grundbuchordnung unter Berücksichtigung katasterrechtlicher Fragen*. 5., erw. Aufl. Neuwied: Luchterhand, 2000, ISBN 978-3-472-03586-2
* Christoph Twaroch: *Kataster- und Vermessungsrecht*. Wean 2009, Neuer wissenschaftlicher Verlag. ISBN 978-3-7083-0624-7.
* Gerhard Muggenhuber, Christoph Twaroch: *Kataster*. In: Walter Rechberger, Tanja Domäi: *Bodenrecht in Österreich*. Wean 2004, Verlag Manz. ISBN 3-214-16356-6.

## Im Netz
* http://www.vermessung.bayern.de
* bev.gv.at
* Die amtliche Vermessung der Schweiz (AV), cadastre.ch
International:
Dioxin

**Dioxin** iis a Sammé- und Trivialnam fir a Grubbn võ Vobindunga mit am Dibenzo-1,4-dioxin Grundgrisd. Aa da zentrale zwifachungsättigte 6-Ring in da hoibsysdemadischn Nomenklatur hoasst Dioxin.

## Mehrfochháloganiade Dibenzodioxine
Wichdig bej de *mehrfochháloganiadn Dibenzodioxine* is haaptsechle dás gifdé hánd und mid grejssda Woorscheinlichkeit ban Menschn direggd an Krebs ausläsn.
Senner

Der **Sénn** óder **Sénner** (in Kärntn aa Brentler), die Sénnin (Sénnrin) sein Ålmhirtn. Sie måchn Kås unt Putter unt ålls wås af der Ålm zu erléding isch. Lei in der wårmen Jåhreszeit isch der Sénn af der Ålm; in Hérbst wert as Viech in Tål åitriebm. Haitzutåg wert die Milch meistns in groaße Petriebe (Sénnerein) verårbeitet.

Herkunft: ålthoachtaisch *senno* (Schafhirt), dés nét germanischn Ursprung håt.
Selchn

Als **Selchn** wert as Håltpårmåchn van Fleisch (Spéck, Schweinshaxn, Wirst ...) mit Hilfe van Raach pezeichnt. Vórn Selchn wert as Fleisch gsuhrt (gepökelt), dés pedaitet, as frische Fleisch wert mit Sålz und Gwirzer eingriebm. As Sålz entziacht in Fleisch Flissigkeit; de wert in an Pehälter augfången unt ålm wieder ibern Fleisch góssn, uma 2 Wóchn lång. Nåcher a wert as Fleisch in der Selchkuchl (Selchkåmmer) aufghéngg unt drunter a dichter Raach gmåcht, am péstn mit Kranawethólz. Dés wert mindigstns 2 Mål in Tåg gmacht unt drei Wóchn lång óder lénger.

As Suhrn unt Selchn isch a Kónservierungsmethóde, as Fleisch wert af der Årt håltpår gmåcht. Haitzutåg wert as Fleisch industriell verårbetet.
Muli

Der **Muli** isch a Kraizung zwischn an Róss unt an Èsl. Der Muli håt die pósitivn Eignschåftn va poade Élterntoale: Ausdauer, Kråft, Trittsicherheit, vertrågg Strapazn. In der Hoachspråch macht man die Unterscheidung:

* Maulesel: Kraizung zwischn Rósshéngst unt Éslstuatn
* Maultier: Kraizung zwischn Éslhéngst und Róssstuatn

Als Muli pezeichnt man normalerweis as Maultier, sell wert éfter zichtet as wia der Maulésl unt isch wirtschåftlich unt stratégisch (pa die Gepirgsjåger) intressanter. Die Eignschåftn va der Muater wirkn sich mehr aus: As Maultier isch in Róss éhnlicher wia der Maulésl. Muli sein gschåtzte Låsttiere, sie sein spétigstns mit drei Lébmsjåhr einsåtzpereit. Junge Muli zichtet man nét aus zoa erwåxne Muli, dé sein óft unfruchtpår.
Staud

Da Geprauch van Pegiff **Staud** (a **Staude**, **Stau**) ko in an boarischen Lexikon zwoadaitig aufgfasst wern. In der daitschn Fachliteratur versteaht man unter „Staude“ a Pflanzn, de mehrjahrig is, aber *ned* verholzt; da Fochpegriff wert in ganzn daitschn Sprachraum akzeptiert.

In Unterschied derzua is in da siddaitschn Umgangssproch die Staud a verholzte Pflanz, pa der mehr Stammlen ausn Pódn waxn (in Unterschied zu Pam). Des entspricht in der Fåchspråch in an „Strauch“, z. B. Håslstaud = Haselstrauch. Aa in der Umgångsspråch kånn der Pegriff fir nét verhólzte Gewäxe verwéndet wern, man sågg z. B. Sålatstaud.
Hoche Waund

De **Hoche Waund** (amtli: **Hohe Wand**) is a Beagmassiv in Niedaöstareich und zöd za de Guadstaana Oipn. Sie liegt westlich vom Staaföd im Weana Beckn; da hechste Gipfe, de Plackles, hod a Hächn vo 1.132&nbsp;m.

De steun Fösobbrich auf da Sid- und Sidostseitn hom zua Naumensgebung gfiat. Des Hochplateau is uma 8&nbsp;km laung und geht vo da Plackles im Sidwestn bis zan sognennten Waundeck im Noadostn. Eareichboa is des Plateau iwa a Mautstrossn.

## Literatua

* Paul Werner (u.a): *Klettersteigatlas Alpen – alle Klettersteige der Alpen zwischen Wienerwald und Côte d’Azur. Mit einer Einführung in Geschichte und Technik des Klettersteiggehens*. 6., aktualisierte und erweiterte Auflage. Rother selection. Bergverlag Rother, München 2010, ISBN 978-3-7633-8087-9.
* Kurt Kettner (u. a.): *Ostalpen. Schutzhütten in Deutschland, Österreich und Südtirol. 1074 Schutzhütten und Biwakschachteln des DAV, OeAV, AVS und CAI sowie zahlreicher anderer alpiner Vereinigungen und privater Bewirtschafter*. 9. Auflage. Die Alpenvereinshütten. Band 1., Bergverlag Rother, Minga 2005, ISBN 3-7633-8073-6.
* Franz und Rudolf Hauleitner: *Wiener Wanderberge. 50 Touren zwischen Neusiedler See und Enns*. 1. Auflage. Rother Wanderbuch. Bergverlag Rother, Minga 2006, ISBN 3-7633-3027-5.
* Franz und Rudolf Hauleitner: *Wiener Hausberge. Hohe Wand, Schneeberg, Raxalpe, Semmering.52 ausgewählte Wanderungen*. 6. Auflage. Rother-Wanderführer, Minga 2009, ISBN 978-3-7633-4216-7.
* 

## Im Netz

* Naturpark Hohe Wand
* Der ehemalige Sessellift auf die Hohe Wand
* Klettersteige auf der Hohen Wand - (tschechisch / englisch)
* Frühe Aufnahmen diverser Hütten und Häuser. In: *Hohe Wand*, abgerufen am 2. Oktober 2010.
Puschkin (Stod)

**Puschkin** (; bis 1918  *Zarskoje Selo* (Kaisalichs Doaf), bis 1937: *Detskoje Selo* (Kindadoaf)) is a Stod sidli vo Sankt Petersburg. Seit 1998 stehts unta da städtischn Vawoitung vn Sankt Petersburg. Da städtische Rajon Puschkin hod 92.889 (Stond: 2010) Eihwohna, in da Stod söbst hom im Joa 2010 rund 92.889 Eihwohna glebt.

## Beschreiwung

Zarskoje Selo is ans vo de scheenstn Residenz-Ensembles vo da Wöd, a anzigoatigs Zaumanspü vo Schlessan und Parks. De wichtigstn Sehnswiadigkeitn san des Puschkin-Museum, de ehemolige Summaresidenz vo de russischn Zarn, da Katharinenpalast, de ehemolige Hauptresidenz vom Zarn im Alexanderpalast, a Haufn vo Schlessal und Pavillons sowia da Stodkern vo da Residenzstod. Des Ensemble vo Zarskoje Selo is 1990 vo da UNESCO in de Listn vom UNESCO-Wödeabe (Eiropa) aufgnumma wuan.

## Partnastädt

**Städtpartnerschoftn:**

**Städtfreindschoftn:**

## Im Netz

* Webseitn vo da Stod
* Stodbeschreibung mit Fotos
* Galerie vo Puschkin
Felber

**Felber** sein Staudn (= Sträucher) óder Pam, dé haupsåchlich af nåssn óder faichtn Pódn wåxn; sie ghearn zu der Gåttung va die Weidn. Die Pezeichnung Felber isch éstreichisch, in Sidtiról sågg man „Feler“, in der Schweiz Felwe. Laut der „Exkusionsflora von Österreich, Liechtensten und Südtirol“ (Fischer / Adler / Oswald) hoaßn die Weidn mit die schmåln Plattlen Felbern, dé mit die proatn ’’Sålchern’’.

A påår Weidnårtn håbm dinne gliebige (biegsame) Ruatn, de pan Piagn nét leicht préchn. Sie sein friaher in viele Situaziónen verwéndet gwórtn: Schab (Reisigbündel) zsåmmpintn, Selchfleisch auhéngen, Réb- unt Pamzweig féstpintn, Kérb flechtn, ... Geeignet isch unter åndern die Silberweide; die Kórbweide håt in Namen nåch ihrer Verwéndung kriagg.

Herkunft van Nåmen: ålthoachtaitsch felwa, felawa: Weide.
Holler

Der **Holler**  (**Holunder**, **Sambucus**) isch a verhólzte Staud óder a kloaner Pam. Man fintet’n in der Nechnt va Pauernhéf, af Kulturgrind, pan Wåltrånt. Friaher håt man en in Mittleurópa nébm die Pauernhaiser gsétzt, weil man in ihm an gutn Geist gségn håt. Dés isch versténtlich, wénn man dénkt, wia viel Nutzn der Hóller håt. Die weißlichn Pluah verwéndet man fir Tee, Hóllersåft unt Hóllersirup, die schwårzn Bér fir Marmelad, Såft, óder als Åpfiahrmittl. As Hólz kånn man fir Kinderspielzuig verwéntn, as Mårk van Hólz håbm friaher die Uhrmåcher gnutzt. Die Laber stinkn, wénn man sie derreip. Der Hóller, va dén då die Réd isch, hoaßt in der Hoachspråch „Schwarzer Holunder“. Er isch in gånz Európa ånzutréffn unt wert schón mindigstns seit’n Åltertum als Heilpflånz verwéndet; pa die Germanen isch’r in der Géttin Freyja gweicht gwésn.

Als Hóller kånn man aa in „Trauben-Holunder“ (mancherórts Hirsch-Hóller; Sambucus racemosa) bezeichnen, der ébmfålls pa uns wåxt. Seine roatn Bér wern aa verwéndet, wénn sie aa leicht giftig sein, wia dé van schwårzn Hóller.

Der Hóller kimmp in an Kinderreign vór:


Ringel ringel reihen,
sind wir Kinder dreien,
sitzen unterm Hollerbusch,
machen alle husch, husch, husch.



## Im Netz
* Wikibooks: Wia ma Hollabliahsirup mocht
Hutterisch

**Hutterisch** isch d Språch van da Hutterer. Die Hutterer, Mitglieder van a nichtkathólischer christlicher Gemeinschåft, ståmmen ausn sidpoarischn Språchraum. Ap ca. 1530 sein sie wégn Verfólgung nåch Mährn gflichtet. Iber 20 Jåhr lång håm sie an Schlesier als Vorsteher ghåp. 90 Jåhr später sein sie zem (dort) vertriebm gwórtn, håm sich in Siebmbürgn niederglåssn, 1767 miassn sie wieder weiter und fintn a Hoamet in der Walachei. 1842 ziachn sie in Richtung zun Asow’schn Meer, wo sie nét lei (nur) mit die Russn, sóndern aa mit Mennonitn aus der Gégnt va Danzig zsåmmkémmen. Nåch 1870 ibersiedlen sie nåch Nórdamerika, weil sie mit die Russn in Konflikt kémmen. Pa der Iberfåhrt néhmen sie 15 Familiennamen mit, drei dervón ståmmen va die niederdaitschn Mennonitn; man kannt draus fólgern, dass då a genetische Vermischung ståttgfuntn håt. Hait lébm sie in Nórdamerika. 

Man sigg, mit wia viele Vélker sie in die léstn Jåhrhunderte in Kontakt kémmen sein. Die Hutterer sein in deer Zeit viel unter sich pliebm unt håm déswégn ihre Språch pis hait derhåltn. Sie håm va die Vélker, mit dé sie in Kontakt gwésn sein, oanzelne Wérter aufgnummen. In der Gégnwårt isch der englische Einfluss stårk; dés måcht sich psunders pemérkpår, weil sie weit ibern Kóntinént vertoalt unt weanig in Kontakt untranånder sein.

;A påår Frémdwérter in Huttrischn (Huttererdeutsch):

* Schweer (Schwiegervater): aus’n Raum Thüringen, Hessen
* Schute-Hånggelich (Süßspeise mit Topfen): aus der Språch va die Siebmbürgner Sachsn 
* Hatschitscha (Senf): ukrainisch hirčicja
* födlaisn (kunstdüngen): engl. fertilize
* schefn (rasieren)): engl. shave

In kärtnerischen Nåmen van Maulwurf „Wultschker“ håm sie af’n Murmele (Murmeltier) ibertrågn. In Fliager (Flugzeug) pezeichnen sie als Luftschiff. As Wórt „scheißn“ håt koan vulgärn Peigschmåck wia in haiting Daitsch. Zu unterscheidn isch die Biblspråch va der Ålltågsspråch. John Hofer, a Prediger pa Manitoba, håt gmoant: „Unsere Seele tut nicht englisch predigen.“ (aus an Zitat van W. Schabus).

As Studium van Huttrischn isch intressant fir der Kénntnis va der Geschichte van sidpoarischn Dialekt.

## Zu lésn

* Die deutsche Mundart der Hutterischen Brüder in Nordamerika; Herfried Scheer; Beiträge zur Sprachinselforschung. Band 5. VWGÖ, Wien 1987.
* Südbairische Elemente in der deutschen Mundart der Hutterer; Wilfried Schabus; in N. Berend / E. Knipf-Komlósi: Sprachinselwelten - Frankfurt M.: Peter Lang (VarioLingua 27) 2006, S. 273–299.
* „Varietätendynamik und dialektgeografische Entwicklungstendenzen bei den Hutterern in Kanada“. Wilfried Schabus (2008). Zeitschrift für Dialektologie und Linguistik, Heft 135. Stuttgart: Franz Steiner Verlag, 219–241.
Nama

Die **Namen** wern praucht, um a Persón óder Såch individuell zu kénnzoachnen:

*Lait (Persónennamen): Tafnamen, Schreibnamen, in die USA der „middle name“, Spitznamen, Kurznamen) 
*Geografische Kategorien (Órtschåftn, Lénder, steahnete unt rinnete Gewässer, Perg, Gepirge, Walder, Stråßn, Méresstrémungen), außerhålb va unsern Planet die Stern, Galaxien usw.
*Viecher in Haus unt Ståll: Sie håm toalweis die gleichn Namen wia die Lait.
*Schualn unt åndre éffntliche Gepaide.

Månche Såchn wern aa mit Nummern óder / unt Puachståbm kénnzoachnt: Haiser, Zimmer in Krånknhaus, Stern, Fåhrzaige, ... Die Årtpezeichnungen va die Pflånzn (Roter Wiesen-Klee, ...) unt Viecher (Rotfuchs, ...) sein genau gnummen koane Namen, weil sie nét an Individuum bezeichnen.
Schreibnåmen

Der **Schreibnåmen** óder **Familiennåmen** isch der Nåmen, der va Generazión zu Generazión weitergébm wert. Schreibnamen gip’s in taitschn Språchraum ca. seit’n 12. Jåhrhundert (Ådlige håm toalweis schón friaher oan ghåp), sie sein åber aa nó in die nachfólgetn Jåhrhunderte entståntn, seltn nåch 1550. Schreibnnamen gip’s haitzutag mehr óder weaniger af der gånzn Welt. Mit an zweitn Nåmen nåchn Vórnåmen låsst sich a Persón eindaitiger pezoachnen („Heißen Sie Hans Kraner óder Hans Zeiss?“). In Russlånt gip’s zun Vórnåmen an Våternåmen unt an Familiennamen (zun Peispiel Michail Sergejewitsch Gorbatschow, der Våter hoaßt Sergej). 

Rechtschreibréglen geltn af dén Gepiat nét. Die Schreibung isch hait åber åmtlich féstglégg. Vórn 20. Jåhrhundert sein die Nåmen óft nåchn Ghear gschriebm gwórtn.

In Schreibnåmen håm sich die Familien meistns nét selber gebm, sie sein va åndre urspringlich mit an Peinåmen benånnt gwórtn, z. B. 

* nåch’n Peruaf (Berufsname): Fischer, Mesner ...
* nåch’n Nåmen van Våter óder an åndrer Persón: Arndt (Arnold), Wolper (Walburga) ...
* nåch der Umgébung (Wohnstattname): Waldner, Gruber ...
* nåch der Herkunft (Herkunftsname): Schweitzer, Rosenhamer ...
* nåch Eignschåftn / Gewóhnheitn van an Méntsch: Schwartz, Zorn ...

Schreibnåmen håbm in der Verproatung regionale Schwerpunkte. In Sidn va Taitschlånt gip’s z. B. viel mehr Moser as wia in Nórdn, in Tiról, Sålzpurg unt Kärntn gips viel mehr as wia in die åndern éstreichischn Pundeslénder. Die Schreibnamen héngen mit’n Dialekt zsåmm unt sein intresssant fir die Dialektfórscher. Der Nåmen Moser kånn z. B. zem (dort) entsteahn, wó der Sumpf in Dialekt Moos hoaßt, åndrerseits aa zem, wó’s an Sumpf iberhaup gip. Die Éndung -er pa die Schreibnamen kimmp mehr in sidlichn Toal van taitschn Språchgepiat vór.

In die taitschn Lénder gip’s viel Schreibnamen aus fréme Lénder, z. B. 
Brown (engl.), Fernández (span.), Yilmaz (tirkisch), Rossi (ital.), åber aa eingedaitschte Namen va die penåchpårtn Vélker, z. B. Planitzer (slawisch planica = Waldlichtung). Taitsche Namen sein in åndre Lénder aa ågéndert gwórtn, in die USA nó in 20. Jåhrhundert.

## Zu lésn

* Duden: Lexikon der Vornamen, 1998. Rosa und Volker Kohlheim.
* Dtv-Atlas der Namenkunde; Konrad Kunze; dtv 2000
* Lexikon der österreichischen Familiennamen; Maria Hornung 1989
* Tiroler Familiennamenkunde. K. Finsterwalder, Universitätsverlag Wagner, Innsbruck, 1977.
* Münchner Familiennamen im 14. Jahrhundert; E. Eitler; Diss. München 1956
* Die ältesten Linzer Familiennamen; H. Feigl; Hist. Jahrbuch der Stadt Linz, 1965 (1966)
* Regensburger Beinamen des 12. bis 14. Jahrhunderts aus Berufs-, Amts- und Standesbezeichnungen; R. Kohlheim; Hamburg 1990
* Alt-Nürnberger Namenbuch; Ch. Scheffler-Erhard; Nürnberg 1959
* Die Salzburger Familiennamen; L. Ziller; Salzburg 1986
* Bayerisches Zunamenbuch; K. Loy; Manuskript ca. 1965; München, Erlangen, Würzburg
Tafnåmen

**Tafnåmen** isch die dialektale Pezeichnung fir’n Vornåmen. Genau gnummen isch der Tafnåmen (énglisch: „Christian name“) der Vornåmen va die taftn Lait in die christlichen Gemeinschåftn. Es isch in der Vergångenheit in der kathólischn Kirch iblich óder går zwingent gwésn, dass as Kint pa der Taf in Namen van an Heiligen óder Selign kriagg. A hait nó légg man Wert drauf, dass zu an nét kristlichn Nåmen a zweiter kristlicha Vornåmen kimmp.
São Paulo

**São Paulo** is mit mehr als ocht mille a einwohnan de bevejkarungsreichste Stod vo de Brasilien a d Hauptståd is Bundesstaat vo São Paulo. D'Metropolregion New York mit 20 Millionan Einwohna a de Stod hod offiziell 11.244.369 Einwohna (Stand 2010)

Ihr Spitznama lautet *[[Sampa]], [[Terra da Garoa]] a [[Paulicéia]]*.

## Im Netz

* São Paulo Prëfektur Website
* Tourismusbiro São Paulo
Leps (Getränk)

**Leps**, dêîs Wourt weart in die Weinbaugêîgetn va Sidtiroul braucht fir an Wein mit weanig Alkohoulgehålt. As houndlt sich um an åltn Dialektausdruck, dear vielleicht mit boarisch "leppelen" zoummhêîngg, sel hoaßt "in kloane Schlicklen trinkn". Die Bauern håbm in Leps friahr ba dr Årbet in die Giater trunkn, håbm sichs leischtn kêînnt, an groaßn Durscht zu lêîschn, ouhna drbei an Rausch zu kriagn. Leps håt man normalerweis lei mit schwårze Weimer (Traubm) gmåcht, mit Vernatsch. Heit werd as Wourt ouft åbschätzig fir an minderwertign Wein verwêîndet. Die Herstéllung van Léps isch 1932 gsétzlich verpótn gwórtn.

Ouftramål bezeichnet man damit scherzhåft in Penzin.
Gråmen

Unter **Gråmen** (Mehrzåhl) versteaht man im Sidn va Sidtiról gwisse Tipm va Grås, unt zwår isch meistns Elymus repens (Kriechende Quecke) unt Elymus athericus (Strand-Quecke) gmoant. Gråm isch nét an Årtbegriff in wissnschåftlichn Sinn. Toalweis richtet sich der Begriff nåchn Merkmål va die kriachetn Pflånzntoale (Ausläufer, Rhizomen). Déswégn kånn in månche Fälle aa Cynodon dactylon (Hundszahngras), Carex hirta (Behaarte Segge) óder an ånders „kriachets“ Grås gmoant sein.

In poarischn Språchraum isch in dén Begriff toalweis „Weißwurzl“, „Brachwurzl“ óder „Baier“ (Éstreich) gleichzusétzn. Bei Gråmen låsst sich leicht die lateinische Wurzl „gramen“ (dt. Gras) erkénnen.
Tschick

A **Tschick** oda **Zigrettn** is a Papiareal, des wos mit drickatn, feingschnittanan Tabakbladdln gfuit is und fias Rauchn gmocht is. Zu den Zweck wiads an an End auzindt und am aundan End wiad da Rauch inhaliat. De meistn Tschick hom an Füta aun dem End vo dem inhaliat wiad. Tschick sogt ma owa ned nua, waun in dem Papiareal Tabak is sundan aa ba aundan Kraidln wia Cannabis.

Tschick bedeidt ned nua Zigrettn sundan a Zigarettnstumme und aa Kautabak. Zan Rauchn sogt ma Tschicken. Za stoakn Rauchan sogt ma aa Tschick. Za Kiffan dagegn sogt ma Tschicka.

## Wuatgschicht
Tschick kummt vom italienischen *cicca* (sog: tschicka), des wos Zigarettnstumme haßt. Zigrettn kummt ausn franzesischn *cigarette*, des wos de Vaklaanarungafuam vo Zigarrn is.

## Gschicht

Des Tabakrauchn is vo Amerkia noch Eiropa kumma. Mittlamerikanische Indiana hom Tabak in Gugaruzpapia eigroit graucht. De spanischn Kolonisatorn hom des gseng und ibanumma. 1586 (Fuchzenhundatsechsadochtsg) is des Tabakrauchn in England eigfiaht wuan und hod si iwa Holland in gaunz Eiropa ausbradt. Tabak is vuahea vua oim gschnupft wuan-

Tschick san um 1850 (Ochzehnhundatfuchzg)  zum easchtn Moi in Zigarrnfabrikn in Frankreich und Spanien aus Tabakrestln produziat wuan. De Restln san gsaumet und in Papia gwicklt wuan und vua oim vo de Orwatarinnen in de Fabrikn graucht wuan, weis vü preisweata woan ois de Zigarrn.

## Tschick in da Kunst

;Georg Danzer - Der Tschick
*Auszug aus Weanaliad (Austropop)*

Zah ausse de Dreia und gib ma a Feia, 
i brauch a Spü 
mi kon kana rettn, 
i rauch stotn betn, 
vurm schlofn geh

....a so a Tschick 
hot a gressares Glick 
wia unsa ana 
weu uns braucht kana

;Georg Danzer - I Wü No Ned Hamgeh
*Auszug aus Weanaliad (Austropop)*

oida, geh host no an tschick, mia sans ausgaunga 
jo, iwaß eh, olle aundarn san z'hausganga 
du hasd leicht redn, du waßt ned wia laa 
so a zimma sei kau in da frua uma zwa 
sei doch a mensch, i bin doch ka hund 
und fia mein zuaschdaund gibts leida ka schberrstund 
i wa jezd a liaba aundaswo, kaunsd mas glaum, ned do

## Beleg

 
## Im Netz

* Sammlung von Werbeslogans rund um die Zigarette
Taylor Swift

De **Taylor Alison Swift** (* 13. Dezemba 1989 in Reading, Pennsylvania) is a US-amerikanische Country-Pop-Sängarin und Liadlschreibarin, Musiproduzentin, Schauspuiarin und mehrfache Grammy-Preisdrogarin.

## Lem
Mit zehn Joar hod de Swift scho an Karaoke-Wettbewerbm teignumma und is bei Festivals und Messn ois Sängarin auftretn. Dafir hods scho eigne Liadln gschriem. Mit 14 is de Taylor Swift bei an Auftritt im Bluebird Café von Scott Borchetta entdeckt worn, dea wo se glei fir sei neies Plottnlabel Big Machine Records vapflichtet hod.

## Diskografie
### Oibn


#### Studiooibn



#### Live-Oibn

#### Kompilationa

#### EPs

### Singles


#### Chartplatzierung solo



#### Chartplatzierungen als Gastmusikerin

#### Promo-Singles

#### Ondare Liadl in de Charts

## Fuimografie
* 2009: Jonas Brothers – The 3D Concert
* 2009: *Hannah Montana*
* 2010: *Valentine's Day*

## Auszoachnung
* **Grammys**
** 2010: Best Female Country Vocal Performance *White Horse*
** 2010: Best Country Song *White Horse*
** 2010: Best Country Album *Fearless*
** 2010: Album of the Year *Fearless*
* zoireiche weidare Auszoachnunga

## Im Netz

* 
* 
* Hoamseitn vo da Taylor Swift (englischsprochig)
*Taylor Swift auf CountryMusicNews.de 
* Biografie vo da Taylor Swift

## Beleg
Chattanooga Choo Choo

**Chattanooga Choo Choo** is a Swing-Stickl vom Mack Gordon, wo an Text gschriem hod und Harry Warren, wo s Liadl komponiat hod. S geht um de Fohrt mit ana Dampflok vo New York City auf Chattanooga in Tennessee. De Aufnohm von nam Liadl vom Glenn Miller ausm Joar 1941 wor nein Wocha de Numma oans in de *Billboard Hot 100*.

1996 is de Aufnohm vo Chattanooga Choo Choo vom Glenn Miller and His Orchestra auf Bluebird, B-11230-B in de Grammy Hall of Fame aufgnumma worn.

## Coverversiona
A bekonnte deitsche Coverversion is da *Sonderzug nach Pankow* vom Udo Lindenberg ausm Joar 1983.

## Beleg


## Im Netz
* ''Chattanooga Choo Choo: the live and time of the world famous Glenn Miller Orchestra'', von Richard Grudens
* HBO Asia: Chattanooga Choo Choo
Uaknoi

Da **Urknoi** (***Big Bang***) is de wissnschoftliche Theorie vom Ofang vom Universum. De *Urknoitheorie* sogt, deass des Universum aus an winzign, dichtn und hoassn "Dings" vor 13,7 Milliardn Joar blitzoartig enstondn is. Da Urknoi is owa koa "Explosion" wia ma des heit kennt, sundan de gmoasame Entstehung vo Energie, Materie, Raum und Zeit aus oana urspringlichn Singularität, wo neamd woass wos des gwen is. Seitdem dehnt si des Universum imma schnella und schnella aus.

Da Nama *Big Bang* kimmt vom Astronomen Fred Hoyle, dea wo ned an de Theorie glabt hod und si mit dea ironischn Bezeichnung lustig mocha woit. Da Begrinda vo da Theorie, da Physika Georges Lemaître hod 1931 en Ofongszuastand vom Universum "Uratom" gnennt.

## Schau aa
* Endknoi (*Big Rip*)

## Im Netz

* 
* 
* 
* Der Urknall bei Welt der Physik

## Beleg
Peterhof (Stod)

**Peterhof** (&nbsp;/ *Petergof*; von 1944 bis 1997 offiziö: **Petrodworez** ()) is a russische Stod mit rund 73.199 Eihwohnan (Stand: 2010) an da Küstn vo da Newabucht am Finnischn Meerbusen, 29&nbsp;km westli vom Stodzentrum vo Sankt Petersburg. 1998 hods de Eignständigkeit valuan und gheat seitdem administrativ zu Sankt Petersburg. Da städtische Rajom Petroworetz hod 128.156 Eihwohna (Stond: 2010).

Bekaunt is de Stod Peterhof vua oim duachs Schloss Peterhof, des wos 1723 baut wuan is und zua Zeit vom Russischn Reich ois Summaresidenz vom Zarn gnutzt wuan is. Des ganze Ensemble vo Schloss, Park, Pavillonen und vo da historischn Oidstod is 1919 vo da UNESCO in de Listn vom UNESCO-Wödeabe (Eiropa) aufgnumma wuan.

## Im Netz

* Haamseitn vo da Stod und vom Museum Peterhof (russisch)
* http://petergof-history.narod.ru/ (russisch)
* Peterhof auf ''mojgorod.ru'' (russisch)
* Paläste vo Peterhof
Endknoi

Da **Endknoi** (***Big Rip***, boarisch: Grossa Riss) is a wissnschoftliche Theorie iwas End vom Universum. De *Endknoi-Theorie* sogt, dass de imma schnejare Ausdehnung vom Universum am End dazua fiat, dass ois schlogoartig zareisst. Ned nua Galaxien, Stean und Planeten wean auseinandagrissn, sundan ois bis za de Atome bis nua no a poar Stroin iwrigbleim.

Nachm Modell vom Robert Caldwell (Dartmouth College), New Hampshire ausm Joar 2003, dad de kontinuialiche Expansion vom Universum ned ewig dauan. Irgendwann dadat des Universum instabil wean und es dadat zan Endknoi kema. Des Modell geht davo aus, dass de ognummane dunkle Energie fia de Expansion vaontwortli is und de gsamte Materie progressiv beschleinigt. De Gegnkroft, de Gravitation, ko de Strukturn nua zammahoidn, solangs de Wiakung vo da dunkln Energie iwatrifft. Owa wei de dunkle Energie ständig zuanimmt, kimmts nach dea Theorie irgendwann zum Endknoi.

## Schau aa
* Urknoi (Big Bang)

## Im Netz
* The Big Rip: New Theory Ends Universe by Shredding Everything bei space.com (englisch)
* Szenario für das Ende des Universums bei Astro News
* Big Rip, Big Crunch und Big Whimper als mögliches Ende des Universums
* Daily Kos: Science Friday: Long Live the Big Rip!
Kåtznschwoaf

Unter **Kåtznschwoaf** versteaht man in éngern Sinn in Åcker-Schåchtlhålm (*Equisetum arvense*, dr lateinische Nåmen pedaitet Rósshåår). Weil die verschiednen Årtn van Schåchtlhålm daitliche Éhnlichkeitn mitanånder håm unt aa nét óhne weiters vananånder zu unterscheidn sein, wert der Pegriff Kåtznschwoaf aa fir åndre Årtn va der Gåttung verwéndet. 

Der Åcker-Schåchtlhålm isch a Pflånz, dé af der gånzn nérdlichn Hålbkugel verproatet isch, mit Ausnåhm va die gånz warmen unt kåltn Girtl. Durch die Lait isch er aa nåch Sidafrika unt Australien kémmen. Er isch pa uns der am péstn pekånnte Schåchtlhålm, weil er als Heilkraut verwéndet wert, in viele Piacher peschriebm isch, und weil er zu die haifigern Årtn gheart.

Die Schåchtlhålme ghearn zu die farnårtign Pflånzn (Pteridophyta) als Åptoalung va die Gefäßpflånzn (Tracheophyta).

## Mérkmåle
Wia unterscheidet man in Åcker-Schåchtlhåm va éhnliche Årtn? 

* E. arvense håt in Spórntréger nét af der greanen Pflånz; der hellpraune Spórntréger (max. 25 cm) wåxt zeitig in Langes (Friahjåhr) unt stirp nåcher åå; die greane Pflånz (20 - 60 cm) kimmp spéter.
* Der Stingl isch gråsgrean, nét weißlich pis hellgrean unt kaum iber 70 cm lång.
* Die Schoadn van Stingl liegn éng pan Stingl ån unt håm 8 pis 15 Zéhn in Schnitt.
* Der Hóhlraum van Stingl måcht ca. 1 Finftl van Stingldurchmésser aus.
* Weanigstns pa die mittlern unt óbern „Astlen“ isch der erste Åpschnitt lénger as wia die Schoad van Stingl.
* Die Astlen sein nét verzweigg.
* Er wåxt in faichtn Pódn åber kaum in Sumpf (Verwéxlung mitn Sumpf-Schåchtlhålm isch nét harmlós!).

## Verwéndung

Der Schåchtlhålm wert aa als Zinnkraut pezeichnt, weil die gróbe (raue) Pflånz zun Putzn van Zinngschirr verwéndet gwórtn isch. In der Vólksmedizn wert er gégn Gicht, Niěrnleidn unt åndre Leidn verwéndet, aa zun Harntreibm. Zu dén Zweck wert der Kåtznschwoaf in Juni - Juli gsåmmlt. Óft fintet man en pa die Wégrénder, Påhndémm, Åckerrénder. Er enthåltet Kieslsaire; déswégn wert er fir der Kréftigung va der Haut unt in der ekológischn Låntwirtschåft fir der Kréftigung van Pflånzngewébe eingsétzt.

## Zu lésn
* Heilpflanzen in Farbe; Nielsen / Hancke; BLV
* Exkursionsflora für Österreich, Liechtenstein und Südtirol; Fischer / Adler / Oswald; 2005
* Exkursiosflora von Deutschland; W. Rothmaler; G. Fischer Verlag; 1994
1984 (Roman)

**1984** is a Roman vo George Orwell (Eric Arthur Blair), gschriebm 1946/1947 und is ausse kemma im Joar 1949ge, in wejchm de Dystopie vo am Totalitärn Iwawachungsstoot dorgschteit wead. Hauptpeason is Winston Smith, der wo a oafochs Mitglied vo da Partei is und si trotz de Umständ sei Privatsphärn sichan mog. Deshoib kimmta in an Konflikt mitm System und muass sie na Gehianwäsch untaziang.

Da Orwell hod des Buach gschriem wo er auf da Insl Jura, voa da Küstn Schottlands woar und des gonze a poa Jaahrl vor seim Tod (1950). Da Titl hod an Zoindraaha vom Joar 1948 zu 1984 ois Ospuijlung af eine damois sea fean erscheinande Zukunft. Easchtausgob is am 8. Juni 1949 z London zum kaffa gwen.

## Literatua
### Ausgobm
* *1984.* Iwasetzt vom Kurt Wagenseil. Diana, Rastatt 1950; Ullstein, Frankfurt am Main 1976, ISBN 978-3-548-22562-3
* *1984.* Nei iwasetzt vom Michael Walter. Ullstein, Frankfurt am Main 1984, ISBN 978-3-548-23410-6
* *Nineteen Eighty-Four*. Penguin, London 2008, ISBN 978-0-14-103614-4 (deazeitige Originalausgob)

### Sekundärliteratua
* Bernd-Peter Lange: *George Orwell: 1984*. Fink, Minga 1982, ISBN 3-7705-2066-1
* Michael Rademacher: *George Orwell, Japan und die BBC. Die Rolle des totalitären Japan bei der Entstehung von „Nineteen Eighty-Four“*. In: Archiv für das Studium der neueren Sprachen und Literaturen, 149. Jahrgang, 1 (1997), S. 33–54, 
* Michael Rademacher: Orwell and Hitler: *Mein Kampf* as a Source for *Nineteen Eighty-Four*. In: Zeitschrift für Anglistik und Amerikanistik, 47. Jahrgang, 1 (1999), S. 38–53, 
* Maria-Felicitas Herforth: *George Orwell: 1984 (Nineteen Eighty-Four)*. Bange (Königs Erläuterungen und Materialien 108), Hollfeld 2002, ISBN 3-8044-1769-8
* Kathleen Ellenrieder: *Lektüreschlüssel zu George Orwell: 1984*. Reclam (Reclams Universal-Bibliothek 15362), Stuttgart 2005, ISBN 3-15-015362-X

## Im Netz
* ''1984'' Zaammafossung in englischa Sproch
* ''1984'' Teil 2-5 auf Deitsch
* Thilo Weichert: ''Technik, Terror, Transparenz – Stimmen Orwells Visionen?'' 2004
* Inhoitsogobm zu 1984 
* voiständigs Heabuach (kostenlos) englisch
Auslandsestreicha

Da Begrif **Auslondsestareicher** bzeichnet de im Auslond wonenden Östareicher. De voikstymliche Bezeichnung „des zeente Bundeslond“ wead dodabei gleengtlich vo d' Medien, Organisazionen und vo Politikern ogewendt.

Es gibt guade 400.000 Östareicher, de eanern ständing Wonsitz im Auslond hom. Dodazua kemman guade 100.000 ehemolige Östareicher, de noch eanerer Emigrazion a ondre Stootsbygerschoft ognummer und d' estareichische Stootsbyrgerschoft obgem hom. Oamoi im Joar gibts a sognonnte Wödvasommlung vom zeenten Bundeslond in Östareich, de a jeeds Joar in am ondern Bundeslond stottfindt. Seid 1994 findt aa de Woi vom *Auslondsestareicher vom Joar* stott. Da Auslondsestareicher-Wödbund is da Herausgeewer vo da viadljärlichen dascheinanden Zeidschrift *ROTWEISSROT*.

De Goidane Ernmedaillje vo de Auslondsestareicher hod da Wödraumwissenschoftler Heiss Klaus Peter, der 20 Joar und am End erfoigreich fias Woirecht vo d' Auslondsestareicher kämpft hod und in derer Zeid drei Moi an owasten Grichtshof vo Östareich ogruaffm hod.

## Bekonnte Auslondsestareicher
* Lewende
** Arnold Schwarzenegger 
** Frank Stronach
** Wolfgang Puck
** Christoph Waltz
** Ferdinand Piëch
** Helmut Thoma
** Peter Löscher
** Peter Brabeck-Letmathe
** Gerhard Zeiler
** Dietmar Feichtinger
** Sarah Wiener
** Johann Lafer
** Carl Djerassi
** Helmut Sohmen
** Wolfgang Mayrhuber
** Stefan Sagmeister
* Vasturwane
** Maria Augusta Trapp

## Schau aa unter
* Östareicher (Voik)

## Im Netz
* http://www.weltbund.at/                                          
* http://www.dachverband-pan.org/
Ludwig Gruber

**Ludwig Gruber** (* 13. Juli 1874 in Wean; † 21. Juli 1964 emdo) woara estareichischa Komponist vo Weanaliadan, Sänga, Schriftstöla und Dirigent. Vua oim duach seine Weanaliada is a bekaunt wuan und bis heit bliem.

Ea woa da Sohn vom Oidweana Voiksdichta und Gsangskomponistn Anton Gruber.

## Weak

Da Gruber hod iwa 2000 Liada gschriem, drunta legendäre wia *Mei Muadal woa a Weanarin* und *Es wiad a Wein sein*. Ea hod owa a Singspü (*Die Fiakermilli*), Marschmusik, Smphonien und Fümmusik komponiat.

### Textbeispü

;Mei Muadal woa a Weanarin

S'is mia heit no in Erinnrung 
ois wauns gestan gwesn wea, 
s'woa a scheena Sonntagmorgen, 
do sogd s'Muadal: "Gschwind, kumm hea, 
lohs das Gsichd und d'Handaln woschn, 
lohs die Wuhkaln dia frisiahn, 
heit wü i zum easchtn Moi di 
auf'n Kahlenberg nauf fian."

## Auszeichnung
* 1950 - Ehrenring vo da Stod Wean

## Im Netz
*Ludwig Gruber in AEIOU

## Beleg
Inquisition

Ois **Inquisition** (lat. **' „untasuachen“) wean de spädmiddloitalichn und friahneizeitlichn Grichtsvafoan bezeichnet, de wos si unta da Mitwiakung und im Auftrog vo katholischn Geistlichn da Vafoigung Ketzan (Häretikan) und Hexn gwidmet hom. De Prozessfoam hod "Inquisitionsvafoan" (lat. **' „Untasuachung“) ghassn und da geistliche Vuasitzende vom Inquisitionsgricht woa da Inquisitor.

Fia de middloitaliche Inquisition hods kaa Beheadn gem. Sie woa aa ned permanent aktiv und is je noch Region vo untaschielichn Organen vo da Ständegsöschoft trong woan. In da friahn Neizeit is de Inquisition in Spanien, Portugal und Italien institutionalisiat wuan. Des hoasst sie is in stootliche Struktuan eibundn wuan.

## Literatua

* Emil van der Vekene: *Bibliotheca bibliographica historiae sanctae inquisitionis (Bibliographisches Verzeichnis des gedruckten Schrifttums zur Geschichte und Literatur der Inquisition).* Bände 1–3. Topos, Vaduz 1982–1992, ISBN 3-289-00578-X.

## Im Netz
* Anmerkungen und Auswahlbibliographie zu: Gerd Schwerhoff: *Die Inquisition. Ketzerverfolgung in Mittelalter und Neuzeit*; Minga: C. H. Beck, 2004
* Walter Brandmüller: ''Ketzer und Ketzerverfolgung in Böhmen im Jahrhundert vor Hus''; am 15. Dezemba 1978 am Katholisch-Theologischen Fachbereich der Universität Augschburg gehaltener Vortrag
* Originaldokumente der Spanischen Inquisition (spanisch, teiweis mit englischa Iwasetzung und Kommentar)
* Estelle Martinez, Victor Moreau, Anne Sophie Lelaidier, Laura Biegun: ''Histoire de la censure''; auf: Philosophie et spiritualité (Philosophie und Geistigkeit)
* Joseph de Maistre (1753–1821): ''Lettres à un gentilhomme russe sur l’Inquisition espagnole'' (1815)
* Papst Gregor IX: Bulle ''Ad Abolendam''
* Papst Gregor IX: ''Decretalum Compilatio''
* Hans Conrad Zander: ''Warum die Inquisition im Fall Galilei Recht hatte''; in: Die Welt, Ausgabe vom 18. Jenna 2008
* Kirsten Dietrich: ''Düsteres Kapitel der Kirchengeschichte erhellt''. Rezension von Konrad Zander: ''Kurzgefasste Verteidigung der Heiligen Inquisition''; Gütersloh: Gütersloher Verlagshaus, 2007; Deutschlandradio, Sendung vom 28. März 2007
* History Channel: ''Hexenjagd im Namen Gottes''; Video auf GoogleVideo, 19. November 2007
* Julia Zunckel: ''Tagungsbericht Deutschland und die Inquisition. 1. Oktober 2009 - 4. Oktober 2009, Weingarten''. In: *H-Soz-u-Kult*, 15. Feba 2010.
Lüln

## Verschiedne Namen

Die **Wåldréb** (*Clematis vitalba* L.) isch in sidóstdaitschn Raum unter verschiedne Pezeichnungen pekånnt: **Herrgóttspårt**, **Lüln**, **Liasch**, **Lian**, **Lierach**, **Ialréb**, **Ulischwidn**, **Weißrébe**. A påår va dé Werter kémmen (gleich wia as schweizrische „Niele“) ausn ålthoachdaitschn liola, dés isch a Pezeichung fir oane óder mehrere Årtn va Kletterpflånzn. Ålthoachdaitsch liolīn pedaitet „rankenartig“.

## Peschreibung

Draus isch versténtlich, dass sie a Kletterpflånz isch. Wénn sie Hålt fintet, klettert sie pis iber 20 Meter af die Pam aufi, schunsch kråbblt sie afn Pódn manånt. As Stamml wert pis zu a påår Zéntimeter dick. Sie håt drei- pis finffåch gfiederte Plattlen, der Stingl van Lab isch pógn und schlingg sich um die Zweig va åndre Pflånzn. Die Pluah håm 4 weißliche Krónplattlen unt 2 cm Durchmésser. In der kåltn Jåhreszeit fålln die puschign, kuglign, silbrign Fruchtstént auf.

## Wó sie wåxt

Man fintet die Ialréb in liachte Walder, Héckn, Auwalder, pa die Wåldtrénder. Sie zoagg Stickstóff in Pódn ån unt isch giftig. Pehoamatet isch’i va Éurópa pis zu Kaukasus, pis af iber 1000 m Heach, åber nét in Nórdn.

Es gip åndre Årtn va Wåltrébm, dé als Ziĕrpflånzn ghåltn wern.

## Zu lésn
* Bäume und Sträucher Europas; Oleg Polunin; BLV - Bestimmungsbuch
Zigori

In Sidtiról isch **Zigori** oft die Pezeichnung firn „Löwenzahn“. Der hoachtaitsche Nåmen isch nét eindaitig; mit der Pezeichnung kénnen zwoa Gåttungen mit jeweils mehrere Årtn gmoant sein:

* Löwenzahn = Leuenzahn (Leontodon)
* Löwenzahn = Kuhblume (Taraxacum)

Gmoant isch mit Zigori normalerweis Taraxacum officinale, der weltweit verproatet, unt aa in Mittleurópa der haifigste isch. Die Pflånz håt laut Hegi in deitschn Språchraum zåhlreiche Dialektnamen. In sidpoarischn Språchraum isch’i unter Maiblume, Röhrlsalat, Milchpluime, Fåknploam, Hundsålet ... pekånnt. Wegnen psundern Fruchtstånt håt sie in Nåmen „Pusteblume“, unt aa die kloan Kinder kénnen sie. Der Nåmen Zigori isch va der Zichorie (Wegwarte) ågleitet, dé éhnliche Laber håt. Weil er va éhnliche Artn nét leicht unterscheidpår isch, wern aa dé éfter mit’n gleichn Nåmen petitlt.

## Peschreibung

Taraxacum officinale håt af Pódn a Rosettn va Plattlen unt a dicke, långe, senkrechte Wurz, der Stingl isch hóhl unt enthåltet an milchign Såft. Die Pluah, de af Kérblen sitzn, sein góldgelb. A Verwéxlung mit åndre Taraxacum - Årtn isch nét gfahrlich.

## Verwéndung

In Sidtiról geahn in Langes (Friahjahr) viel Lait „Zigori stéchn“; mån verwéndet die jungen Pflanzlen als Sålet. Aus die Pliatnsténd kånn man a hónigårtige Flissigkeit måchn. Plattlen unt Wurzlen håm appetitånrégende, pluatreinigende unt harntreibende Wirkung. Die Wurzn kannt man reastn unt wia Kaffee zuapereitn. Die Bezeichnung „dens leonis“ (Löwenzahn) isch schón in der „Schule von Salerno“ (11. pis 13. Jåhrhundert) pekånnt gwésn. Der wissnschåftliche Nåmen Taraxacum kimmp ausn Arabischn unt pedaitet „hantige (pittre) Wurzl“. Tåtsächlich enthaltet die Pflånz Pitterstóffe, dé die Verdaung ginstig peeinflussn.
Huflattich

## Namen

Der **Huflattich** (*Tussilago farfara* L.) isch in sidóstdaitschn Raum unter mehrere Namen pekånnt: **Huafpflutschn**, **Sauplåtschn**, **Påchpletschn**, **Ésltritt**. (*Ésltritt* entspricht in franzésischn Nåmen *Pas-d’Ane*); as Plattl håt die Fórm van an Huafåpdruck.

## Peschreibung

Die Pflånz kriacht unterirdisch manånt; friah in Langes kimmp a Stingl, pis zu 20 cm lång, mit an 2 pis 3 cm proatn Kérbl vóll gelbe Pluah (entfernt éhnlich wi’a Léwnzåhnkérbl). Afn Stingl sein Schuppm, åber koane Laber. Pis zu der Reife verléngert sich der Stingl; ersch pål er ågstórbm isch, kémmen die Laber, rundlt pis herzférmig, iber 10 cm in Durchmesser, unterseits weiß-såmtig. Die Staud wåxt in af liachte Wåltwég, Acker, Schuttplétz, Ufer; sie håt gern faichte Pédn. Drhoam isch’i in Európa, Westasien, Nórdafrika, van Flåchlant pis in die Ålmmattn.

## Verwéndung

Der Huflattich håt in der Vólksmedizin an groaßn Stéllnwert. Die Pluah unt die Plattlen wern in erster Linie pa Lungenkrånketn verwéndet: Bronchitis, Huastn, Kehlkopfkatarrh, Brustfellentzindung. 

## Zu lésn
* Gesundheit aus der Apotheke Gottes; Maria Treben; Verlag Wilhelm Ennsthaler, Steyr

## Im Netz

* 
* [ Die Gattung bei GRIN.]
* Verbreitung weltweit.
* Die Giftpflanze Huflattich.
* Die Huflattichflur.
* Die Inhaltsstoffe vom Huflattich.